Diari Oficial de la Generalitat Valenciana


Sumari del DOGV 8563, del 05-06-2019 (2019/5624)

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual es convoquen subvencions per a la promoció de la cultura popular valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5624


Data del document
:   28-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de maig de 2019, de la Conselleria d'Educació, Investigació, Cultura i Esport, per la qual es convoquen subvencions per a la promoció de la cultura popular valenciana. [2019/5624]  
La Llei 28/2018, de 28 de desembre, de pressupostos de la Generalitat per l'any 2019, estableix una línia de subvencions per a la seua concessió per concurrència competitiva que té per finalitat la promoció d'activitats vinculades a la cultura valenciana i el patrimoni cultural immaterial valencià (DOGV 7948, 31.12.2016).  
L'Ordre 53/2016, de 16 de setembre, de la Conselleria d'Educació, Investigació, Cultura i Esport, aprova les bases reguladores d'aquestes subvencions, dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià (DOGV 7877, 20.09.2016).  
  
La cultura i la història de la Comunitat Valenciana són part fonamental de la identitat dels valencians, que mereixen ser preservades i difoses.  
Formen part d'aquest patrimoni cultural, juntament amb la història i la cultura pròpies de la Comunitat Valenciana i els personatges il·lustres que han marcat aquesta història, els béns immaterials del patrimoni etnològic, així com les activitats, creacions, coneixements, pràctiques, usos i tècniques representatives de la cultura tradicional valenciana, i aquelles manifestacions culturals que siguen expressió de les tradicions del poble valencià en les seues expressions musicals, artístiques o d'oci, i especialment, aquelles que han sigut objecte de transmissió oral i les que mantenen i potencien l'ús del valencià.  
Aquestes expressions culturals són mereixedores de promoció, investigació i difusió per part de la conselleria amb competències sobre aquesta matèria, com a expressió viva i actual que són del caràcter del poble valencià.  
Per tot el que s'ha exposat i en ús de les atribucions que em confereix l'article 28 de la Llei 5/1983, de 30 de desembre, del Consell i 160.4 de la Llei 1/2015, de 6 de febrer, de la Generalitat, d'hisenda pública, el sector públic instrumental i de subvencions, resolc:  
  
Primer. Objecte  
L'objecte de la present resolució és convocar les subvencions destinades a finançar la promoció d'activitats i festes vinculades a la cultura valenciana i el patrimoni cultural immaterial valencià, organitzades per entitats sense ànim de lucre, que es realitzen en el territori de la Comunitat Valenciana.  
  
Segon. Finançament  
1. L'import màxim global de les ajudes a concedir serà de 300.000,00 ?, que es finançaran amb càrrec als crèdits del capítol IV, transferències corrents, línia S3222 del programa 454.10, Promoció cultural, patrimoni artístic i museus, d'acord amb la Llei 28/2018, de 28 de desembre, de pressupostos de la Generalitat per a l'any 2019.  
2. Així mateix, el mencionat import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que ho finança.  
3. L'import màxim de les ajudes serà de 12.000,00 - per adjudicatari i es concediran en funció del compte justificatiu presentat i dels criteris preferents establits.  
4. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
5. Els adjudicataris d'aquestes ajudes hauran aportat, amb càrrec al seu pressupost, la part no finançada per la Generalitat.  
  
Tercer. Règim jurídic  
Aquesta convocatòria es regeix per les bases reguladores aprovades per Ordre 53/2016 (DOGV 7877, 20.09.2016) i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
Quart. Adjudicataris  
Podran ser adjudicataris d'aquestes subvencions, d'acord amb el que s'estableix en la base reguladora tercera de l'ordre mencionada, les associacions i fundacions privades, sense ànim de lucre, legalment constituïdes, que realitzen les seues activitats en el territori de la Comunitat Valenciana, entre les finalitats fundacionals de les quals figure la realització d'activitats de promoció i difusió de la cultura o dels béns patrimonials o culturals i que no incórreguen en les prohibicions per a obtindre la condició d'adjudicatari, recollides en els apartats 2 i 3, de l'article 13, de la Llei 38/2003, de 17 de novembre, general de subvencions.  
  
Cinqué. Activitats subvencionables  
1. Seran subvencionables, les activitats culturals i artístiques que contribuïsquen a la investigació, recuperació, promoció, difusió i expressió d'aspectes de la cultura i la història del poble valencià i el patrimoni cultural immaterial valencià, d'acord amb la base primera de l'ordre que regula aquestes subvencions i amb els criteris de valoració de la convocatòria, i especialment activitats que incidisquen en:  
a) Usos socials, romeria, rituals i actes festius, especialment aquells que reforcen la promoció i difusió de la cultura i tradicions del poble valencià, el sentiment d'identitat i continuïtat amb el seu passat.  
  
b) Representacions, recreacions, rememoracions o commemoracions d'esdeveniments o personatges, que hagen tingut significativa incidència en la història local o col·lectiva del poble valencià.  
c) Activitats, coneixements, pràctiques, usos i tècniques representatives de la cultura tradicional valenciana.  
d) Tradicions i expressions orals, com ara proverbis, endevinalles, contes, cançons infantils, llegendes, mites, cants i poemes èpics, sortilegis, pregàries, salmòdies, cançons, representacions dramàtiques, etc.  
  
e) Arts de l'espectacle, com la música tradicional, la dansa o el teatre.  
f) Coneixements i usos relacionats amb la naturalesa i l'univers, com sabers, tècniques, competències, pràctiques i representacions, que el poble valencià ha creat en la seua interacció amb el medi natural.  
  
g) Tècniques artesanals tradicionals.  
2. Quan les activitats siguen organitzades per més d'una entitat, només es tindrà en compte la part organitzada i pagada per l'entitat sol·licitant. En tot cas, l'entitat sol·licitant haurà d'haver participat en l'organització de l'activitat, almenys, en un 50 %.  
3. Les activitats a subvencionar hauran sigut realitzades entre l'1 de juny de 2018 i el 31 de maig de 2019.  
  
Sisé. Activitats no subvencionables  
Segons el que es disposa en la base reguladora quarta, queden excloses les següents activitats:  
a) Aquelles el contingut de les quals estiga clarament contemplat en les restants convocatòries d'ajudes de la Generalitat.  
b) Activitats culturals cofinançades per la Generalitat o algun dels seus ens públics.  
c) Les activitats promogudes o organitzades per les corporacions locals o qualsevol altra administració pública, així com per entitats de dret públic amb personalitat jurídica pròpia vinculades o dependents de qualsevol de les administracions públiques i les persones jurídiques privades en el capital o dotació de les quals participen majoritàriament la resta d'entitats esmentades en aquest apartat.  
d) Les activitats promogudes o organitzades per centres docents, associacions de pares i mares d'alumnes, així com associacions d'alumnes, siga quin siga el seu titular i nivell d'ensenyament que impartisca.  
e) Les activitats promogudes o organitzades per entitats mercantils i col·legis oficials.  
f) Les activitats promogudes o organitzades per associacions i entitats entre les finalitats fundacionals de les quals no figure la realització d'activitats de promoció o difusió de la cultura o dels béns patrimonials o culturals.  
g) Activitats promogudes i organitzades per entitats juvenils i esportives.  
h) Activitats gastronòmiques, taurines, recreatives, viatges i similars, així com els monuments fallers, fogueres, gaiates, i despeses d'il·luminació.  
i) Activitats consistents en el manteniment de l'entitat promotora.  
  
j) Les organitzades o realitzades per sol·licitants que no estiguen adequats, en l'ús del valencià, a la normativa lingüística oficial de l'Acadèmia Valenciana de la Llengua, d'acord amb l'article 5, de la Llei 7/1998, de 16 de setembre, de creació de l'Acadèmia Valenciana de la Llengua.  
  
Seté. Sol·licituds  
1. El termini de presentació serà d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds les emplenarà la persona que represente l'entitat sol·licitant, exclusivament mitjançant l'accés a l'apartat serveis en línia de la seu electrònica de la Generalitat, a través de l'adreça següent:  
  
http://www.gva.es/es/inicio/procedimentos'id\_proc=1360.  
  
Per a això, haurà de disposar d'algun dels sistemes de signatura electrònica admesos i que figuren en la seu electrònica de la Generalitat a nom de l'entitat sol·licitant, https://sede.gva.es  
3. Les sol·licituds es formularan segons el model de l'imprés normalitzat disponible, en l'adreça electrònica més amunt mencionada, com a annex I, «Sol·licitud de subvencions per a la promoció de la cultura popular valenciana», es dirigiran a la Direcció General de Cultura i Patrimoni, Servei de Coordinació d'Entitats Culturals, i hauran de ser subscrites pels qui exercisquen la representació de l'entitat en cada cas, conforme a la normativa d'aplicació.  
4. Les notificacions i comunicacions es practicaran únicament a través de mitjans electrònics de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
5. La sol·licitud s'enviarà a través de la seu electrònica de la Generalitat en els termes de l'apartat dos. Si algun dels subjectes contemplats en aquesta convocatòria presenta la sol·licitud presencialment, se'l requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en què haja sigut realitzada l'esmena. En tot cas, no es consideraran presentades les sol·licituds realitzades per via diferent de la indicada, en virtut dels articles 14.2 i 16.8 de la Llei 39/2015.  
6. Si la sol·licitud no compleix els requisits exigits en aquesta convocatòria, d'acord amb l'article 68.1 de la Llei 39/2015, es requerirà per mitjans telemàtics l'interessat perquè, en el termini de 10 dies, esmene la falta o adjunte els documents preceptius, indicant que, si no ho fa així, es considerarà que desisteix de la seua petició, amb la resolució prèvia que haurà de ser dictada en els termes previstos en l'article 21 de la Llei 39/2015. L'esmentada documentació s'aportarà exclusivament per mitjans telemàtics en la seu electrònica de la Generalitat, en l'enllaç establit per a això, en l'adreça electrònica anteriorment mencionada.  
  
7. Cada entitat només podrà presentar una única sol·licitud que podrà recollir una o més activitats. En cas de presentar-se diverses sol·licituds, seran considerades com una única.  
  
Huité. Documentació  
1. A la sol·licitud caldrà adjuntar-hi la següent documentació:  
a) NIF de l'entitat sol·licitant de l'ajuda.  
b) Estatuts adaptats, en el cas de les associacions, a la Llei orgànica 1/2002, de 22 de març, reguladora del dret d'associació i la resta de normativa vigent en aquesta matèria, i inscrits en el Registre Nacional d'Associacions o l'equivalent en la Comunitat Valenciana.  
c) Les federacions i tota forma d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part.  
d) Acta de la reunió de la junta de govern o òrgan equivalent en què s'aprova sol·licitar aquesta subvenció i que faculta el representant per a subscriure la petició.  
e) Dades bancàries on es desitja rebre la subvenció. En el cas que aquestes dades ja s'hagen proporcionat amb anterioritat a la Generalitat, n'hi haurà prou amb emplenar l'apartat F, de la sol·licitud general de subvencions, mentre que si es tracta d'un compte nou s'haurà d'emplenar també el model de domiciliació bancària que figura com a annex II.  
  
f) Declaració de subvencions, ajudes, ingressos o recursos sol·licitats o concedits per altres organismes públics o privats, en compliment de l'article 30.4 de la Llei 38/2003, de 17 de novembre, general de subvencions (apartat C, de l'annex I).  
g) Declaració responsable de les següents circumstàncies (segons apartat F, de l'annex I):  
- Que l'entitat que representa realitza les seues activitats en el territori de la Comunitat Valenciana.  
- Que no està incursa en les prohibicions previstes en l'article 13 de la Llei 38/2003, de 17 de novembre, general de subvencions, que determina les causes per les quals es prohibeix obtindre la condició d'adjudicatari de subvencions, especialment, la de no ser deutor per reintegrament de subvencions.  
- Que totes les dades que figuren en la sol·licitud són certes, i que es compromet a destinar l'import de la subvenció que sol·licita a la finalitat indicada.  
- Que les activitats subvencionades han sigut realitzades d'acord amb les bases de la convocatòria d'ajudes per a entitats sense ànim de lucre per a la promoció de la cultura valenciana i les activitats i festes vinculades al patrimoni cultural immaterial valencià.  
h) Compte justificatiu, segons model de l'annex I, en el qual s'indicarà l'import sol·licitat i les activitats realitzades d'acord amb les bases reguladores de la present convocatòria. Estarà compost de:  
- Memòria d'actuació, amb indicació de les activitats realitzades, la seua denominació, descripció, finalitats marcades en relació a la base tercera, grau de compliment dels criteris de valoració de la base desena i de l'apartat nové de la present convocatòria, la data, el lloc de celebració, el seu cost econòmic i l'import d'ajuda sol·licitat. Quan les activitats hagen sigut organitzades per més d'una entitat, haurà de reflectir-se quina part assumeix cadascuna de les entitats organitzadores d'aquestes.  
  
- Factures o justificants de despesa, així com els seus corresponents justificants de pagament (rebuts, transferència, etc.) de les activitats realitzades (apartat E, de l'annex I). En tot cas, segons l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau, no podran pagar-se en efectiu les operacions amb un import igual o superior a 2.500,00 euros o el seu contravalor en moneda estrangera, per la qual cosa, en aquests casos, la justificació del pagament haurà d'efectuar-se mitjançant càrrec bancari. A l'efecte del càlcul de l'anterior quantia, se sumaran els imports de totes les operacions o pagaments en què s'haja pogut fraccionar el lliurament de béns o la prestació de serveis.  
- Un exemplar de la publicitat que deixe constància de l'activitat realitzada, en forma de díptics, tríptics, cartells, revistes, llibres, còpies audiovisuals, documentació o qualsevol altre format.  
i) Declaració que no s'ha obtingut cap ajuda de minimis que excedisca l'import màxim de 200.000,00 - per al present exercici fiscal i els dos anteriors, i que no s'ha obtingut cap altra ajuda per als mateixos costos subvencionables de la present ajuda, d'acord amb el que s'estableix en la base sisena de l'Ordre (apartat C, de l'annex I). Serà aplicable el Reglament (UE) núm. 1407/2013 de la Comissió de 18 de desembre de 2013 (DOL 352/1 de 24.12.2013) relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, per no trobar-se les presents ajudes entre les excloses en l'article 1 de l'esmentat reglament.  
  
2. D'acord amb el que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, s'inclou la possibilitat que el sol·licitant autoritze expressament la Conselleria d'Educació, Investigació, Cultura i Esport perquè l'Administració obtinga directament l'acreditació del compliment de les obligacions tributàries amb l'Agència Estatal de l'Administració Tributària, la Conselleria d'Hisenda i Administració Pública i amb la Tresoreria General de la Seguretat Social. En cas de denegar l'autorització, l'entitat haurà d'aportar la documentació acreditativa pertinent, en el moment de la sol·licitud (apartat H, de la sol·licitud general de subvenció):  
  
- Certificació positiva de l'Agència Estatal d'Administració Tributària que acredite que el sol·licitant es troba al corrent de les seues obligacions.  
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.  
- Certificació de la Conselleria d'Hisenda i Model Econòmic, acreditativa que el sol·licitant no té deutes de naturalesa tributària amb la Generalitat.  
3. Si la documentació que figura en els apartats a), b) i c) de l'apartat 1 ja ha sigut presentada en anteriors edicions d'aquesta convocatòria i no ha patit variació, n'hi haurà prou amb emplenar la declaració de vigència de l'apartat F, de l'annex I.  
4. Tant la sol·licitud general de subvencions, com els annexos I i II, estan disponibles en l'adreça electrònica mencionada en l'article anterior.  
5. Si la sol·licitud no compleix els requisits exigits en la present convocatòria, es requerirà l'interessat perquè en el termini de 10 dies esmene la falta o adjunte els documents preceptius, indicant que si no ho fa així, es considerarà que desisteix de la seua petició, amb la resolució prèvia, que haurà de ser dictada en els termes previstos en la Llei 39/2015.  
  
Nové. Criteris de valoració de les sol·licituds  
1. La totalitat de la subvenció es distribuirà de manera proporcional en funció de la puntuació obtinguda. La puntuació global màxima de cada sol·licitud serà de 60 punts.  
2. Els criteris de valoració que es tindran en compte per a la concessió d'aquestes subvencions són els establits en la base desena de l'ordre que regula aquesta convocatòria, concretats en el que s'exposa a continuació:  
a) Per la qualitat cultural i/o artística de la memòria d'actuació, el seu grau de desenvolupament i la coherència en el seu contingut en relació amb els objectius que ho motiven, fins a 10 punts.  
b) Segons l'import de despeses justificades en la memòria, que siguen subvencionables, s'assignaran fins a 14 punts, distribuïts en funció del seu import, segons la següent taula:  
  
Import Punts  
Entre 500,00 i 1.500,00 - 3  
Entre 1.500,01 i 3.000,00 - 5  
Entre 3.000,01 i 6.000,00 - 8  
Entre 6.000,01 i 12.000,00 - 10  
Més de 12.000,00 - 14  
  
  
  
c) Per la capacitat d'afavorir el coneixement de la nostra cultura, el nostre patrimoni i la nostra història, fins a 8 punts.  
d) Per incidir les activitats en béns inclosos en l'Inventari General del Patrimoni Cultural Valencià, en qualsevol de les seues categories, reconegudes amb anterioritat a la publicació de la present convocatòria, fins a 8 punts, distribuïts d'acord amb la seua pertinença a una de les dues categories, establides per l'article 2 de la Llei 4/1998, d'11 de juny, de la Generalitat Valenciana, del patrimoni cultural valencià:  
  
- Béns declarats d'interés cultural valencià, els correspon 8 punts.  
  
- Béns inventariats no declarats d'interés cultural, els correspon 4 punts  
e) Activitats en el desenvolupament i difusió de les quals s'utilitze preferentment el valencià, fins a 8 punts.  
f) Per la capacitat de generar noves iniciatives culturals, afavorir el desenvolupament local o potenciar l'atracció turística, a través de la seua difusió i repercussió, 4 punts.  
g) Per l'amplitud de públic al qual van dirigides les activitats i que puguen accedir a aquestes de manera lliure i gratuïta, per ser accessible a la ciutadania en general més enllà de les persones associades, 4 punts.  
h) Per activitats que l'entitat sol·licitant porte realitzant durant 5 o més anys, 4 punts.  
  
Desé. Obligacions dels adjudicataris  
a) Complir l'objectiu, executar la memòria d'actuació, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 a 31 de la Llei 38/2003.  
  
b) Justificar, davant l'òrgan concedent, el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció, de la manera i en el termini establits en els articles seté i huité de la convocatòria. Atés que l'aportació de la documentació justificativa es realitza en el mateix tràmit que la sol·licitud, no és procedent l'ampliació de termini d'aquesta en cap cas.  
c) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a això hauran d'aportar tota la informació que els siga requerida en l'exercici d'aquestes actuacions, d'acord amb el que s'estableix en l'article 46 de la Llei 38/2003.  
d) Comunicar a la Conselleria d'Educació, Investigació, Cultura i Esport l'obtenció d'altres subvencions, ajudes o ingressos per a la mateixa finalitat.  
e) Acreditar amb anterioritat a dictar-se la proposta de resolució de concessió i prèviament al cobrament, que es troba al corrent en el compliment de les seues obligacions tributàries i davant de la Seguretat Social, en els supòsits de denegació expressa del consentiment previst en l'apartat 3r de la base setena de l'ordre reguladora d'aquestes subvencions.  
f) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
g) Adoptar les mesures de difusió contingudes en l'article 18 de la Llei 38/2003.  
h) Procedir al reintegrament dels fons percebuts en els supòsits previstos en l'article 37 de la Llei 38/2003 i l'article 172 de la Llei 1/2015.  
  
i) Hauran de donar publicitat de les ajudes o subvencions rebudes durant el període d'un any, quan aquestes sumen un import superior a 10.000,00 ?, a través de les corresponents pàgines web, o, a través del portal que pose a la seua disposició la Generalitat, d'acord amb el que s'estableix en l'article 3.2 de la Llei 2/2015 de transparència, bon govern i participació ciutadana de la Comunitat Valenciana.  
  
Onzé. Justificació i forma de pagament de les subvencions  
1. Els sol·licitants de les ajudes estaran obligats a justificar la realització de la totalitat de les activitats per a les quals sol·liciten la subvenció, així com a acreditar totes les despeses produïdes.  
a) Els sol·licitants hauran de presentar la justificació de les activitats juntament amb la sol·licitud d'ajudes d'acord amb l'apartat h, de l'article huité, d'aquesta convocatòria.  
b) En el cas que alguna de les factures incloses en la justificació siga d'import superior a 15.000,00 - (IVA exclòs), l'adjudicatari haurà d'acreditar que, amb caràcter previ a la contracció del compromís per a la prestació del servei o subministrament, ha sol·licitat com a mínim 3 ofertes de proveïdors, excepte que per les seues especials característiques, no hi haja en el mercat suficient nombre d'entitats que els realitzen, presten o subministren. Tot això, d'acord amb l'article 31.3 de la Llei 38/2003, així com de la disposició addicional segona de la Llei 5/2013, de mesures fiscals, de gestió administrativa i financera i d'organització, de la Generalitat.  
2. No tindran la consideració de despeses subvencionables, els pagaments realitzats als membres de les associacions o fundacions sense ànim de lucre.  
  
3. El pagament de les subvencions es realitzarà d'acord amb la sol·licitud presentada, amb la present convocatòria i amb la resolució de concessió.  
  
Dotzé. Termini de resolució i notificació  
1. El termini màxim per a resoldre és de sis mesos a partir de l'endemà de la publicació de la convocatòria en el Diari Oficial de la Generalitat Valenciana. Transcorregut el termini de sis mesos sense que haja sigut adoptada la resolució i notificació per l'òrgan competent als interessats, es consideraran desestimades les sol·licituds, sense perjudici de l'obligació expressa de resoldre de l'Administració.  
2. La resolució d'adjudicació serà publicada en el Diari Oficial de la Generalitat Valenciana, d'acord amb el que es preveu en l'article 45.1.b de la Llei 39/2015 i l'article 18 de la Llei 38/2003.  
D'acord amb el que es disposa en els articles 123 i 124 de la Llei 39/2015 i 10, 14, 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte que posa fi a la via administrativa es podrà recórrer potestativament en reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
- El termini per a la interposició del recurs de reposició serà d'un mes davant el conseller d'Educació, Investigació, Cultura i Esport, a comptar des de l'endemà de publicar-se.  
- Per a interposar el recurs contenciós administratiu el termini serà de dos mesos davant el Tribunal Superior de Justícia de la Comunitat Valenciana, a comptar des de l'endemà de publicar-se.  
  
València, 28 de maig de 2019. El conseller d'Educació, Investigació, Cultura i Esport: Vicent Marzà Ibáñez.